"Nu vreau să creez confuzii. Prim-ministru este Victor Ponta", a spus Oprea la Antena 3.

El a arătat că şedinţa de miercuri a Guvernului a durat doar 30 de minute, cu maximă eficienţă.

Marţi, premierul interimar Gabriel Oprea a declarat că intenţionează să conducă guvernul "ca la armată", cu mai puţine subiecte politice şi cu emiterea mai rapidă a avizelor pentru acte normative.

Miercuri, deputatul PSD Liviu Dragnea a declarat, în legătură cu afirmaţia lui Gabriel Oprea că va conduce guvernul ca un miliar, că premierul interimar s-a referit la faptul că va conduce "cu foarte multă disciplină".